Menga 68. ya Qirkerdişê Garî de cayê qirkerdişî de kesê ke dinyaya xo bedilnabi ameyî yadkerdene.
Sereka Komeleya Haştîye û Paştdayîşî ya 10ê Teşrîna Verêne (10 Ekîm-DER) Mehtape Sakinci Coşgun aktîvîteya yadkerdişî de qisey kerd û vist vîrî de Amed û Pirsûs de zî qirkerdişê winasênî ameyî kerdene û ganî nê qirkerdişî cade bêrê roşnîkerdene.
Coşgune venga her kesî da ke 9ê hezîrane de tewrê roniştişê dewaya qirkerdişî bibo û paştî bido keyeyanê qurbanan.
Coşgune îfade kerd ke ganî meydanê Garî de seba vîrameyîşê qurbanan statuyê yadkerdişî bêro kerdene.
Dadîya Korkmaz Tedîko ke qirkerdiş de merd Zohre Tedîk zî û Îshak Kocabiyiko ke qirkerdiş de birîndar bibi pare kerd ke ê do waştişê edaletî ra fek vera nêdê.
